รัฐสภา ถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายชวน หลีกภัย ประธานสภาผู้แทนราษฎร พร้อมด้วยนายพรเพชร วิชิตชลชัย ประธานวุฒิสภา นางพรพิศ เพชรเจริญ เลขาธิการสภาผู้แทนราษฎร และนายนัฑ ผาสุข เลขาธิการวุฒิสภา ร่วมพิธีถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2564 ที่บริเวณโถงชั้น 1 อาคารรัฐสภา โดยประธานสภาผู้แทนราษฎร ได้ถวายความเคารพหน้าพระฉายาลักษณ์ และเปิดกรวยกระทงดอกไม้สดหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมกราบบังคมทูลถวายพระพรชัยมงคล จากนั้นประธานสภาผู้แทนราษฎร และคณะร่วมกันร้องเพลงสดุดีพระแม่ไทย